เรียนท่านผู้ว่าชัชชาติ

ร้องเรียน: การลักลอบผลิตสินค้าในอาคารชุดพักอาศัย และการใช้อาคารผิดประเภท

เดอะแคปปิตอล คอนโด ราชปรารภ-วิภาวดี
เลขที่ 99 ถนนดินแดง แขวงสามเสนใน เขตพญาไท กท 10400
ห้อง 99/442 ชั้นที่ 26

ตามที่ได้ร้องเรียนเกี่ยวกับเรื่องดังกล่าวนี้เมื่อวันที่ 02/09/65 ผ่านทางระบบ TraffyFondue นั้น 

ปรากฏว่า หลังจากเจ้าหน้าที่เขตลงพื้นที่ตรวจสอบ มีผลทำให้ผู้ถูกร้องเรียนได้หยุดผลิตสินค้าไปเพียง 2-3 วันเท่านั้น และเริ่มการผลิตอีกครั้งตั้งแต่คืนวันที่ 12/09/65 ตลอดคืน ยาวไปจนถึงเวลาเช้าของวันรุ่งขึ้นทุกคืน รวมทั้งการผลิตยังต่อเนื่องยาวไปในช่วงกลางวันของทุกวันจนถึงปัจจุบันอีกด้วย

***ทั้งนี้ ผู้พักอาศัยใกล้เคียงที่ได้รับความเดือดร้อนนี้ มีบุคคลในกลุ่มเปราะบาง 608 ซึ่งต้องการความช่วยเหลือและการพักผ่อนอย่างเต็มที่รวมอยู่ด้วย***

ดังนั้น จึงขอได้โปรดพิจารณาการปฏิบัติหน้าที่ของนิติบุคคลอาคารชุด ด้วยเหตุที่ปล่อยให้เพฤติกรรมที่ผิดกฎหมายนี้เกิดขึ้นซ้ำซากภายในอาคารชุดแห่งนี้โดยไม่ดำเนินการใดๆอีกครั้งตามรายละเอียดดังนี้

1. ผู้พักอาศัยรายนี้เป็นกระบวนการที่ใช้อาคารชุดพักอาศัยหลายห้องเพื่อการพาณิชย์ ลักลอบผลิตสินค้า โดยไม่สนใจต่อกฎหมายและกฎระเบียบข้อห้ามใดๆรวมถึงกฎหมายการชำระภาษี และการกระทำที่เห็นแก่ตัวดังกล่าวกำลังสร้างความเดือดร้อนรำคาญต่อผู้อื่น
2. การลักลอบผลิตสินค้าโดยผิดกฎหมายของผู้พักอาศัย สร้างความเดือดร้อนรำคาญด้วยเสียงจากการผลิต และคลื่นเสียงความถี่ต่ำจากเครื่องผลิตด้วยแรงหมุนของมอเตอร์อย่างต่อเนื่องทุกวัน ทั้งกลางวัน กลางคืน และช่วงยามวิกาลเรื่อยไปจนถึงเช้าของวันรุ่งขึ้น ทำให้ผู้พักอาศัยรายอื่นเดือดร้อนทั้งวัน กลางคืนนอนไม่ได้ เดือดร้อนกันมานานเป็นปี
3. มีพนักงานผลิตสินค้าที่อ้างว่าเป็นแม่บ้าน เดินทางไปกลับทุกวันไม่เว้นวันหยุด เข้างานประมาณ 09.00-10.00 น. เลิกงาน 16.30-17.00 น. และมีการเข้าออกระหว่างวันเป็นช่วงๆเพื่อส่งสินค้าและขนย้ายวัตถุดิบ ตรวจสอบได้จากกล้องวงจรปีด
4. หลังจากพนักงานกลับไปแล้ว ในช่วงเวลาค่ำไปจนถึงช่วงเช้าของวันใหม่ ผู้พักอาศัยจะรับช่วงเป็นผู้ดำเนินการผลิตเอง
5. ผู้พักอาศัยรายนี้อาจจะปฏิเสธและจัดฉากว่าตนเองบริสุทธิ์ไม่ได้ทำ เพราะอุปกรณ์และเครื่องผลิตสินค้าดังกล่าว สามารถเคลื่อนย้ายไปเก็บซ่อนที่ห้องอื่นในเครือข่ายเดียวกัน และจะนำเข้ามาในห้องตนเองเฉพาะเวลาใช้งาน จึงอาจทำให้ยากในการตรวจค้น
6. สามารถตรวจสอบหาเบาะแสต่างๆ ทั้งการเข้าออกของพนักงาน และการขนย้ายเครื่องผลิตได้จากกล้องวงจรปิดของอาคาร (หากไม่ถูกลบออกจากเครื่องบันทึกไปเสียก่อน) แต่เนื่องจากนิติบุคคลไม่เคยรู้เห็นในพฤติกรรมดังกล่าว ตรวจสอบอย่างไรก็ไม่เคยพบปัญหา พาเจ้าหน้าที่ไปตรวจห้องที่เกิดเหตุทีไรก็พบแต่ของเด็กเล่น ด้วยเหตุนี้จึงอาจเป็นอุปสรรคในการทำงานตรวจสอบของเจ้าหน้าที่รัฐ

โปรดพิจารณาดำเนินการตามกฎหมาย รวมถึงตรวจสอบพฤติกรรมการผลิตสินค้าที่ได้กระทำกันมาเป็นระยะเวลายาวนานนี้ จะขอบพระคุณเป็นอย่างสูง